88. ΝΟΜΟΣ υπ΄ αριθ. 2333 της 31/31 Αυγ. 1995 (ΦΕΚ Α΄ 182) Σύσταση Εθνικών Διακομματικών Επιτροπών. Άρθρ.1.-1.Συνιστώνται Εθνικές Διακομματικές Επιτροπές με αντικείμενο: α)την εξωτερική πολιτική, β)τη δημόσια διοίκηση, γ)την παιδεία. 2.Οι Εθνικές Διακομματικές Επιτροπές αποτελούνται: α)Από τον αρμόδιο υπουργό ως πρόεδρο. Ο πρόεδρος μπορεί να αναπληρώνεται με απόφασή του από τον αναπληρωτή υπουργό του ίδιου υπουργείου, β)Από έναν εκπρόσωπο κάθε κόμματος που εκπροσωπείται στο Εθνικό ή το Ευρωπαϊκό Κοινοβούλιο, ο οποίος ορίζεται μαζί με τον αναπληρωτή του από τον αρχηγό του κόμματος, μετά από πρόσκληση του προέδρου της Επιτροπής. Εκπρόσωποι των κομμάτων ορίζονται βουλευτές μέλη του Εθνικού ή του Ευρωπαϊκού Κοινοβουλίου, γ)Τον εκάστοτε πρόεδρο της αντίστοιχης Διαρκούς Κοινοβουλευτικής Επιτροπής της Βουλής, δ)Στις συνεδριάσεις των Εθνικών Διακομματικών Επιτροπών μπορούν να καλούνται από τον πρόεδρο και να μετέχουν και οι κατά περίπτωση συναρμόδιοι υπουργοί. 3.Υπάλληλοι ή εμπειρογνώμονες, που χειρίζονται θέματα τα οποία εμπίπτουν στο αντικείμενο της Επιτροπής, μπορούν να καλούνται στις συνεδριάσεις της  αντίστοιχης Επιτροπής μόνο προκειμένου να παράσχουν πληροφορίες που κρίνονται αναγκαίες για το έργο της Επιτροπής. Άρθρ.2.-1.Κάθε Εθνική Διακομματική Επιτροπή είναι αρμόδια να διατυπώνει απόψεις και να επεξεργάζεται θέσεις γενικού πολιτικού χαρακτήρα γύρω από το αντικείμενό της, με στόχο τη διαμόρφωση κοινών θέσεων ή και ενιαίας εθνικής πολιτικής στο συγκεκριμένο αντικείμενο. Κάθε Εθνική Διακομματική Επιτροπή ενημερώνεται από τον πρόεδρό της για όλα τα ζητήματα που εμπίπτουν στο αντικείμενό της. Άρθρ.3.-1.Με πράξη του Υπουργικού Συμβουλίου, που εκδίδεται μετά από πρόταση του υπουργού – προέδρου κάθε Εθνικής Διακομματικής Επιτροπής, ρυθμίζονται τα σχετικά με την συγκρότηση και λειτουργία της αντίστοιχης Επιτροπής θέματα, εφόσον στον παρόντα νόμο δεν ορίζεται άλλως. Σελ. 84,3402 Τεύχος 1317 Σελ. 56 2.Με πράξη του προέδρου κάθε Εθνικής Διακομματικής Επιτροπής ορίζεται ο γραμματέας της και ο αναπληρωτής του. Με τον ίδιο τρόπο ρυθμίζονται και τα θέματα της γραμματειακής εξυπηρέτησης της Επιτροπής, της τήρησης των πρακτικών των συνεδριάσεών της και του τρόπου δημοσίευσης των ανακοινώσεών της. 3.Με απόφαση κάθε Επιτροπής Διακομματικής Επιτροπής ορίζονται ο τόπος και ο χρόνος των συνεδριάσεών της, ο τρόπος και η προθεσμία πρόσκλησης των μελών, οι προϋποθέσεις σύγκλησης εκτάκτων συνεδριάσεων, καθώς και κάθε λεπτομέρεια αναγκαία για τη λειτουργία της. Κατά τις συνεδριάσέις κάθε Εθνικής Διακομματικής Επιτροπής τηρούνται πρακτικά, τα οποία δημοσιεύονται με ομόφωνη απόφαση της Επιτροπής και με τον τρόπο που αυτή ορίζει. Οι συζητήσεις κατά τις συνεδριάσεις της Εθνικής Διακομματικής Επιτροπής Εξωτερικής Πολιτικής είναι απόρρητες. Άρθρ.4.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. Για την σύσταση Κυβερνητικού Συμβουλίου Πολιτικής Προστασίας και Συντονιστικού Διυπουργικού Οργάνου για την ενίσχυση του έργου της Γενικής Γραμματείας Πολιτικής Προστασίας βλέπε άρθρ. 3 και 11 αντίστοιχα Νόμ. 2344/11-11 Οκτ. 1995 (ΦΕΚ Α΄212), Τόμ. 35 σελ. 84,326. 1.Ε.α.88 Υπουργικό Συμβούλιο - Οργάνωση Υπουργείων - Κυβερνητικές Επιτροπές 